Κατσικάς Ιωαννίνων

Ο Κατσικάς είναι Δημοτική Κοινότητα του Δήμου Ιωαννιτών που υπάγεται στο νομό Ιωαννίνων ο οποίος ανήκει διοικητικά στην περιφέρεια της Ήπειρου. Ο πληθυσμός του ανέρχεται  σε 5.180 κατοίκους. Ο οικισμός αναγνωρίσθηκε ως κοινότητα έξι χρόνια μετά την απελευθέρωση των Ιωαννίνων, στις 7 Αυγούστου 1919. Στο παρελθόν ο πληθυσμός του χωριού, όπως αναφέρουν διάφοροι ιστοριοδίφες, μεταβαλλόταν συνεχώς ακολούθωντας αυξητική τάση. Το πότε πρωτοϊδρύθηκε το χωριό δεν είναι γνωστό, όσο για την ονομασία οι απόψεις διίστανται και γύρω από την ονοματολογία έχουν γραφτεί ακόμη και προφορικές παραδόσεις. Η παράδοση αναφέρει ότι το όνομα το πήρε από κάποιον ο οποίος φύλαγε κατσίκια δηλαδή «Κατσικάς».

Οι κάτοικοι του χωριού ασχολούνται με τη γεωργία, την πτηνοτροφία και άλλα επαγγέλματα. Ο Κατσικάς από πολύ παλιά παρουσίαζε ανεβασμένο μορφωτικό επίπεδο. Στα χρόνια της Τουρκοκρατίας τον δάσκαλο τον πλήρωναν οι ίδιοι οι κάτοικοι και η Μητρόπολη. Από τον Κατσικά αναδείχθηκε ο λαμπρός επιστήμονας Δημήτριος Μαρούλης που γεννήθηκε το 1840. Απεφοίτησε από τη "Ζωσιμαία σχολή" στη συνέχεια φοίτησε στο "Πανεπιστήμιο Αθηνών" και μετά στη Γερμανία. Με την επιστροφή του έγινε Δ/ντης στο "Διδασκαλείο Σερρών". Έγραψε πολλές επιστημονικές εργασίες και μια απ’ αυτές ήταν η «Περί μορφώσεως Ελλήνων διδασκάλων», που τυπώθηκε στην Αθήνα το 1888. Δίκαια καυχώνται οι Κατσικιώτες για τον άνθρωπο που ξεπήδησε στην εποχή του σκοταδισμού. 

Ο τέως Δήμος Παμβώτιδος είχε έως το 2011 την έδρα του στον Κατσικά  λόγω θέσης, αφού αποτελούσε κομβικό σημείο για τα υπόποιπα Δημοτικά Διαμερίσματά του.

Αθλητισμός

Στον Κατσικά υπάρχει η τοπική ποδοσφαιρική ομάδα με την ονομασία "ΠΑΣ Θύελλα Κατσικάς". 

Κάνοντας μια αναδρομή στο ένδοξο παρελθόν της ομάδας, παρουσιάζονται συνοπτικά οι τίτλοι της από την ίδρυσή της μέχρι και σήμερα:

Χαρακτηριστικό παράδειγμα αποτελεί η περίοδος 1971-1976 , περίοδος κατά την οποία ξεκίνησε ο θεσμός του κυπέλλου ΕΠΣΗΠ (Ένωση Ποδοσφαιρικών Σωματείων ΗΠείρου) και η ομάδας μας μετράει 5 συνεχόμενες παρουσίες στους 5 πρώτους τελικούς με την κατάκτηση 3 τροπαίων. Επίσης στους πρωτους 22 τελικούς κυπέλλου έχει το εκπληκτικό ρεκόρ των 12 παρουσιών με 8 κατακτήσεις.

Σύνολο τροπαίων:20

Πρωταθλήματα: 9 

Κύπελλα: 11

ΑΝΑΛΥΤΙΚΑ:
+ΠΕΡΙΟΔΟΣΠΡΩΤΑΘΛΗΜΑΚΥΠΕΛΛΟ1960 - 1961Πρωταθλήτρια Γ΄Ερασιτεχνικής -1962 - 1963Πρωταθλήτρια Β΄Ερασιτεχνικής -1971 - 1972 -Κυπελλούχος ΕΠΣΗΠ1972 - 1973 -Κυπελλούχος ΕΠΣΗΠ1974 - 1975Πρωταθλήτρια  Βορείου Ομίλου Α΄ΕρασιτεχνικήςΚυπελλούχος ΕΠΣΗΠ1978 - 1979Πρωταθλήτρια 1ου  Βορείου Ομίλου Α΄Ερασιτεχνικής -  1979 - 1980Πρωταθλήτρια 1ου  Βορείου Ομίλου Α΄Ερασιτεχνικής -1980 - 1981Πρωταθλήτρια   Βορείου Ομίλου Α΄Ερασιτεχνικής -1981 - 1982 -Κυπελλούχος ΕΠΣΗΠ1983 - 1984 -  Κυπελλούχος ΕΠΣΗΠ1984 - 1985 -Κυπελλούχος ΕΠΣΗΠ1985 - 1986 -Κυπελλούχος ΕΠΣΗΠ1992 - 1993 - Κυπελλούχος ΕΠΣΗΠ2002 - 2003Πρωταθλήτρια    Α΄ Ερασιτεχνικής -2005 - 2006Πρωταθλήτρια    Α΄ Ερασιτεχνικής -2019 - 2020Πρωταθλήτρια    Α' Ερασιτεχνικής-

Αξιοθέατα σχετικά με θρησκεία

 Ο Ναός Των Ταξιαρχών του 1411. Πρόκειται για μία πανέμορφη εκκλησία άξια ιδιαίτερης προσοχής.
 Ο Ναός της Παναγίας ή Κοιμήσεως της Θεοτόκου που ανεγέρθηκε το 1812 σε μια παλιά εκκλησία που είχε καεί σ' άγνωστο χρόνο. Σ' αυτή υπήρχε και υπάρχει το νεκροταφείο του χωριού.
 Ο Ναός της Αγίας Παρασκευής του 1838. Πρόκειται για ένα ναό που χτίστηκε από όλους τους τσαρουχάδες, παπουτσάδες και ραφτάδες της πόλης των Ιωαννίνων.
 Ο Ναός του Αγίου Δημητρίου του 1838.
 Ο Ναός των Αγίων Αποστόλων χτίστηκε περί το έτος 1780 και ανακαινίστηκε το 1833.

Πηγές
 Δήμος Παμβώτιδας
 ΠΑΣ ΘΥΕΛΛΑ ΚΑΤΣΙΚΑΣ

Κατηγορία:Δήμος Ιωαννιτών
Δήμος Παμβώτιδας
Κατηγορία:Κωμοπόλεις του νομού Ιωαννίνων